
Slike iz Svete Zemlje 

U KRAJU SVETIH IDILA 

Napisao Dr Josip Andrić 


Stojim na obali Genezaretskog jezera i mislim 
misli, koje — kao što su nekad u evanđeosko 
doba stotine barki bezbrižno plovile po ljeska 
voj modroj pučini ovog čarobnog jezera — 
mirno plove dušom presretnoga čovjeka, kojega 
putevi života po drugi put nanesoše u ovaj k * lj 
svetih idila. 

Stojim, gledam i predajem se snatrenju . . . 

Evo tu, gdje sada sto jim u bujnoj oazi Tabhge, 
kojoj nas je na ulazu dočekao njen čuvar, bra 
dati njemački lazarista, stajalo je jednoga da ;a 
na istom tome mjestu mnoštvo udivljenih rado 
znalaca iz okolnih naselja gurajući se k obad, 
da vidi Čudotvorca, koji je jači od bijesne bure 
i nesmiljene smrti i koji je eto i ribama ovog 
modrog jezera zapovjedio, da prepune mreže ri- 
bara Petra iz obližnje Betsaide. Stisnut sa svih 
strana morao je nazaretski Čudotvorac da se 
povuče u Petrovu lađu. Možda je i od onoga 
mnoštva bilo takvih, koji su — kao što sam 
malo prije ja do koljena bio zagazio u ovo je- 
zero — isto tako bili zašli i u hladnu tu vodu, 
samo da budu nliže Učitelju onih divnih na- 
uka, kakvih nitko još nije čuo. I Čudotvorac 
je sjedio u lađi (kao što nekoliko dana kasnije 
na Jordanu vidjeh našeg mladog zagrebačkog 
nadbiskupa u lađici), a narod je na sunčanoj žegi 
brisao znoj s čela i čekao, dok nazaretski Uči- 
telj ne progovori ... I još dugo, izakako je lađa 
već bila s bijelim likom Nazarećanina otplovila, 
a sakupljeni se svijet stao razilaziti razgovara- 
jući o onom, što je čuo, stajao je koji od slu- 
šalaca još tu, gdje sada stojim ja, i zurio u da- 
ljinu divne te pučine predavajući se viziji, koja 
mu se ukazala: to jezero je doista kao harfa, 
na kojoj su nevidljive ruke nategle zlatne žice, 
a s tih žica još se, praćena nebeskim akordima, 
čuje jeka onog božanskoga glasa, kojega je me- 
lodijom ovaj slušalac iz mnoštva ostao tako 
očaran, te se eto ne miče s mjesta. I možda nije 


uzalud ovo divno jezero dobilo ime po harfi, 
tom glazbalu mističnih zvukova, jer je eto baš 
ovo jezero odabrao nazaretski Prorok, da tu 
svijetu preda ono najdivnije, što je donio s neba: 
ustav kraljevstva nebeskoga, ključeve toga kra- 
ljevstva i obećanje Kruha vječnoga . . . 

Iz mog me snatrenja trže poziv na objed. 
Obrisah znoj, kojim me je žarko podne bilo 
oblilo, i požudno udahnuli hladnijega zraka, kad 
sam stupio u blagovaonicu. A kad preda me sta- 
više ribu, i nehotice sam zapitao: 

»Je li to riba svetoga Petra?« 

I ne sjećam se, da sam ikada s tolikom slašću 
jeo ribe kao tu, gdje je Krist tu životinju upo- 
trijebio u više čudesa utvrđujući svoju nauku u 
dušama ljudskim i gdje je onaj prezreni stalež, 
koji se ribom prehranjuje, izdigao do najviše 
vlasti u svome kraljevstvu. 

Malo kasnije stajao sam na mjestu, gdje je 
jednim od najnepojmljivijih čudesa, što ih ikada 
vidje svijet, sa dvije ribice i pet kruhova nahra- 
njeno pet tisuća muškaraca i možda još toliko 
žena i djece. Vidjeh tu mozaike bazilike iz 4. 
stoljeća, kojih nam je značenje tumačio njihov 
njemački otkrivač, ali mene zavezaše misli dru- 
gamo. Stojeći pred novom crkvom na tome mje- 
stu uzdigoh pogled prema nedalekom brežulj- 
ku. I gle, kao da s njega i sada dopiru riječi Isu- 
sove besjede na gori, izrečene na toj uzvisini. 
Između Mojsijevih deset zapovijedi donesenih 
s brda Sinaja utro je Isus osam staza, kojima 
se ulazi u Njegovo kraljevstvo, i objavio to na 
ovom brežuljku tri kilometra od sjeverne obale 
Genezaretskog jezera. iDa nije Krist proglasio 
temeljni ustav svoga kraljevstva u tih osam bla- 
ženstva, najsođjalniji ustav, što je ikad posto- 
jao i što će ikad postojati, ne bi svijet nikad bio 
potpuno shvatio pravi smisao Njegove Golgote . . 

I dok promatram taj sveti brežuljak nebeskog 
Ustavotvorca, na koji mi radi nedostatka vre- 

mena ne dadose da se uspnem (pa ću zbog toga 
i po treći put morati doći amo, da me i ta želja 
mine), čudna me u jedan mah saleti misao. Gle, 
brdo Kristovih blaženstva zaposjedoše Talijani 
sagradivši na njem samostan i crkvu, a mjesto, 
gdje je Krist kruhom i ribama čudesno nahranio 
ljude, došlo je u ruke Nijemaca. 1 to eto obilje- 
žuje bitnu razliku u karakteru Romana i Ger- 
mana: prvi traže i stječu vlast nad idejnim do- 
brima, a drugi više teže za materijalnima. Nas 
Slavena u ovom kraju Kristovih idila nema. Mi 
smo samo lutaoci, koji i ovuda samo prolazimo 
diveći se svemu, čime drugi uzveličavaju ovaj 
kraj, u kojem duša više nego igdje drugdje 
osjeća, da je okružena Kristovom atmosferom . . . 



SVETI JERONIM Naslikao Dr Ivo Delalle 

U tim mislima trebao sam da upravim korake 
prema nedalekoj crkvi »od dvanaest prijesto- 
lja« na mjestu, za koje je sv. Paula, pratilica 
našeg Dalmatinca sv. Jeronima, zapisala, da je 
tu vidjela stol, kod kojega je Isus blagovao s 
apostolima, i gdje je apostolima na spomen sv. 
Jelena, koju naši pobožni Bračani svojataju za 
sebe, tu postavila dvanaest kamenova. Ali ne 
odoh, da vidim, da li bi to mjesto bilo zgodan 
kutić, na kojem bi i slavenska duša kraj Kri- 
stova jezera mogla naći i neki svoj specijalni 
kutić 

Mjesto toga trebalo je poći u Kafarnaum. Ne 
susretosmo ni onog stotnika, koji je pohrlio 
ususret Isusu, da mu ozdravi slugu, niti čuvara 
sinagoge Jaira, koji je od Isusa izmolio uskr- 
snuće svoje umrle kćeri. Vidjesmo samo crne 
čadore siromašnih beduina, oko kojih su trčala 
gola djeca, i crna stada koza, što su bježala pred 
našim automobilima. A kad poklekosmo na ru- 
ševinama sinagoge, u kojoj je Krist objavio taj- 
nu nad svim tajnama obećavši život vječni onima, 
što jedu tijelo Njegovo i piju krv Njegovu, 
osjećaj mistične atmosfere prostruji nam du- 
šom . . . 

i 

Tu pogledom htjedoh da nađem i mjesto, gdje 
je Krist drugu veliku tajnu ostavio čovječan- 


stvu: tajnu, kojom je ribara Simona Petra po- 
stavio svojim Namjesnikom na zemlji To je tu 
negdje bilo. Obiđoh mjesto, gdje tradicija čuva 
tragove kuće Petrove punice — pralika sviju 
kasnijih punica, kojima zetovi ostadoše udovci 
— pa se okrenuh prema istoku, otkuda se siva 
pustoš priljubila uz modrinu jezera žeđajući za 
njim neutaživom žeđu. Jest, tu je to negdje 
moralo biti. Tu je Crkva Kristova dobila prvoga 
papu. i čudno me saleti pitanje: Zašto da ne 
bude jedamput, da se na tom istome mjestu sa- 
stane konklave, koji će birati u budućnosti Pe- 
trova nasljednika, pa ga tako izabrana iz Pe- 
trove domaje povesti na Petrovo prijestolje u 
Vječni Grad? No odmah se otresoh te misli, 
koja je možda bila samo neki psihološki re- 
fleks onoga pitanja, što ga sebi valjda svaki ho- 
dočasnik vraćajući se iz Svete Zemlje nameće: 
Zašto tako malo nasljednika apostolskih dolazi 
u ovu kolijevku Kristove vjere, da je pohodi i 
upozna? Zašto tako malo od onih, koji se po- 
svetiše svetoj službi Kristovih svećenika, osjeća 
pravu čežnju za Kristovom domovinom, i to obi- 
čno tim manje, što je kome više moguće, da 
takvoj čežnji i udovolji? A kako se onomu, tko 
amo dođe, sva Sveta Zemlja otvara kao živa Bi- 
blija, u kojoj njena slova poprimaju žive oblike! 
I tko jedamput udahne zraka iz ove Kristove 
atmosfere, koja kao da je i danas sva puna Nje- 
gova dana i Njegovih riječi, taj tu atmosferu 
nosi sa sobom kroz sav život i raznosi njen čar 
među sve one, kojima dolazi 
Najčarobnije, najrajanstvenije, najsvetije je- 
zero svijeta miruje, sniva i čeka one, koji žele 
da se Kristu što više približe. U svetoj idili ovoga 
kraja naći će tragove njegove i dah nebeske ri- 
ječi njegove više nego igdje drugdje Stoljeća 
jure trkom preko svetih poljana Božjega bla- 
goslova i preko provalija Božjega prokletstva 
te guraju pred sobom i vuku za sobom grešno 
čovječanstvo, ali u ovom genezaretskom zatišju 
te trke ne osjećaš. Tu kao da se stoljeća zau- 
staviše u svetom strahopočitanju pred onim bla- 
goslovenim danima, kad je tuda prolazio Onaj, 
kojega podanici Heroda, okrunjenog ubojice 
Preteče s Jordana, htjedoše za čudom umno- 
ženi kruh i ribe učiniti kraljem, jer ne mogoše 
shvatiti, da vide pred sobom Kralja sviju na- 
roda i sviju vjekova. Tu i u tragovima prola- 
znosti osjećaš dah neprolaznosti, što ga je ovdje 
ostavio Onaj, čiji vječni lik nevidljivo počiva 
nad ovim svetim idiličkim krajem. 


Dne 14. studenoga ove godine slavit će se po- 
svim našim krajevima prvi put općenito 

BLAGDAN BL. NIKOLE TAVELIĆA 

najvećeg hrvatskog ugodnika Božjega, čije se 
štovanje sve više širi i koji se baš u posljednje- 
doba pokazao velikim pomoćnikom onih, koji mu 
se utječu. Zato bi u svakoj hrvatskoj kući tre- 
bala da bude njegova slika { koje daje izrađivati 
Hrvatski Odbor za Svetu Zemlju), da tako bude 
što većma uzveličan najveći nebeski zaštitnik, 
hrvatskoga naroda. 

IZLOŽBA SLOVENSKOGA NOVINARSTVA 



ODJELJENJE KATOLIČKOG TISKOVNOGIDRUSTVA 

na novinarskoj izložbi u Ljubljani 

Kad smo priređivali materi i al za hrvatsko-slo- 
vensko odjeljenje na Svjetskoj izložbi katoličke 
štampe u Vatikanskom Gradu u proljeće god. 
1936., izradili smo i slikoviti prikaz, kada su 
prve novine osnovane kod Hrvata, a kada kod 
Slovenaca. I tu smo u jednom domaćem leksi- 
konu našli zabilježeno, da su prve slovenske no- 
vine bile Bleiweisove »Novice«,. osnovane g. 1843., 
t. j. osam godina iza Gajevih prvih hrvatskih 
novina. No još prije nego je vatikanska izložba 
bila otvorena, otkrili smo pogrešku: 
da prve slovenske novine nisu bile 
Bleiweisove »Novice« iz g. 1843., ne- 
go da su Slovenci već skoro pola sto- 
ljeća prije imali prve novine, koje je 
g. 1797. pokrenuo slovenski pjesnik 
Valentin Vodnik pod naslovom »Lu- 
blanske Novize« (»Ljubljanske Novi- 
ce«'). To je dakako i na onom našem 
prikazu odmah bilo ispravljeno, pa 
se tako na vatikanskoj izložbi moglo 
posve ispravno vidjeti, kako su Slo- 
venci dobili prve novine mnogo prije 
Hrvata. Doduše’ te prve slovenske 
novine izlazile su samo 3 godine, pa 
zapravo tek od Bleivveisovih »Nov-ca« 
g. 1843. počinje neprekinuti razvoj 
slovenskog novinarstva. U tom opet 
mi Hrvati stojimo pred Slovencima, 
jer od osnutka Gajevih »Novina Hor- 


Napisao Dr Josip Andrić 

vatskih« g. 1835. teče neprekinuti razvoj hrvat- 
skoga novinarstva, koje u tom neprekinutom ra- 
zvoju broji više godina od slovenskoga. Uza sve 
to činjenica da su Slovenci već prije 140 godina, 
pa makar samo i na 3 godine, imali svoje novine, 
ima veliko kulturno-historijsko značenje. 

Na spomen te 140. godišnjice prvih slovenskih 
novina priredili su početkom rujna ove godine 
slovenski novinari vrlo uspjelu slovensku novi- 
narsku izložbu. Ta je izložba bila priređena u 
sklopu ljubljanskog velesajma, koji je po toj no- 
vinarskoj izložbi dob o jače kulturno obilježje, 
nego što to biva kod drugih velesajmova Sloven- 
ci kod svog velesajma posvećuju i svojoj du- 
ševnoj kulturi veliku pažnju, te su na pr. ove 
godine osim novinarske izložbe na ljubljanskom 
velesajmu imali i misijsku izložbu, i izložbu 
moderne slovenske umjetnosti 

Novinarska izložba zapremala je na ljubljan- 
skom velesajmu 4 paviljona. 

U prvom, glavnom paviljonu bio je opći 
historijski i današnji pregled slovenskog novin- 
stva. U prvoj dvorani je bio prikazan početak 
slovenske štampe s primjercima najstarijih knji- 
ga i najstarijih slovenskih novina. U drugoj, 
okrugloj dvorani čuvao je stražu vojnik u uni- 
formi od prije 140 godina, a unaokolo su bili 
kipovi, slike i fotografije glavnih predstavnika 
slovenske štampe. U trećoj velikoj dvorani bile 
su ukusno i pregledno poredane sve pojave slo- 
venske štampe sa statističkim pregledima, a una- 
okolo dvorane tekli su slikoviti prikazi Šaše 
Santela o tom, kako su se po svijetu raznosile 
vijesti od najstarijeg doba do danas U sredini 
dvorane zauzela je mjesto novinska Agencija 
Avala osvrćući se s osobitim obzirom na svoju 
ljubljansku podružnicu. 

U drugom paviljonu bila je prikazana fa- 
brikacija papira i cijela proizvodnja novina.. Tu 
je bila postavljena cijela jedna mala tiskara, pa 



TISKARSKI STROJ NA NOVINARSKOJ Vt LOŽBI U LJUBLJANI 
Na njemu su štampane „Ljubljanske novice", koje su izlazile svakog 

dana za vrijeme izložbe 


it 

se svaki dan tiskao izložbeni dnevnik »Ljubljan- 
ske (Novice«. Posjetnici su mogli tu pratiti cijelu 
proceduru, kako nastaju novine. Tu je bilo 
uredništvo novina, koje je primalo telefonske 
vijesti, priređivalo rukopise i obavljalo korek- 
ture. Rukopise je slagar na linotypu slagao, me- 
ter je slog prelamao, a štampar na stroju štam- 
pao. S velikim je zanimanjem publika sve to 
pratila i onda kupovala gotove novine, koje su 
njoj pred očima tako nastale. 

IU trećem paviljonu vidjeli smo, kako su se 
tiskarski umnažale slike i ilustracije od davnine 
do danas, a sve po primjerima iz slovenske štam- 
pe i grafike. Ujedno je tu bila izložba slovenskih 
grafičara i istaknutih slovenskih ilustriranih ča- 
sopisa i knjiga. 

U četvrtom paviljonu bila je izložba slo- 


venskoga Katoličkog Tiskovnog Društva, koje 
izdaje glavni slovenski dnevnik »Slovenec« te 
cijeli niz drugih, među Slovencima najrašireni- 
jih listova i knjiga. Cijelo izdavačko djelovanje 
te najveće slovenske nakladno-tiskarske usta- 
nove prikazano je bilo vrlo opsežno, zorno, po- 
mno i ukusno. Tu se svaki posj etnik mogao 
osvjedočiti, kako je katolička štampa kod Slo- 
venaca doista jaka. 

!0 toj izložbi slovenskoga novinarstva izašla 
je posebna spomenica s popisom sviju slovenskih 
listova, što su u ovo 140 godina izlazili: bilo ih 
je ukupno 1074., od kojih danas izlazi oko 180. 
listova. 

Trebalo bi, da i mi Hrvati što prije doživimo 
sličnu izložbu našega hrvatskog novinarstva u 
Zagrebu. 


PRVI EDISONOV ČEK 


Znameniti izumilac Thomas 
Alva Edison postao je bogat 
čovjek, no on se uvijek sjećao 
vremena, kad je bio siromašan 
brzojavni činovnik, s kukavnom 
malom plaćom. Oči su mu za- 
igrale življe kad je pripovije- 
dao, kako je preko noći obo- 
gatio. 

Prvi izum Edisonov bila je 
brzojavna sprava, koja je po- 
krivena staklenom kuglom:; iz 
njezina ždrijela, koje nikad ne 
miruje, izlaze neprestano bes- 
krajni vijestima ispunjeni od- 
resci papira. 

Sam Edison pripovijeda u 
jednom engleskom listu ovo: 
»Bio sam onda siromah, ali 
sam uvijek sanjao o svoti od 


5000 dolara, koji su mi novci 
predstavljali golemo blago. 
Uvijek sam.se nadao, da ću i ja 
jednom imalo toliku svotu. Ta- 
ko sam došao u New York i po- 
nio sa sobom spravu, za koju 
sam već bio dobio patent. Htio 
sam .je prodati, ali mislio sam, 
da bi 2000 dolara bilo odviše. 
Ipak se nijesam mogao rastati 
s pomisli na 5000 dolara. Da će 
mi tvorničar, komu su me bili 
preporučiti, obaliti cijenu, o 
tom sam bio uvjeren. Došavši 
dakle k njemu rastumačio sam 
mu cijelu spravu i pokazao mu 
sve njene vrline. Tada me on 
upita za cijenu. U meni je sve 
gorjelo, da zaištem 5.000 do- 
lara, ali sam se bojao to izreći, 


jer sam mislio da bi tvorničaru 
mogla od straha pasti kap. Je- 
dva sam nekako izmucao: 7 

»Dajte mi, koliko mislite da 
vrijedi!« 

Nato mi tvorničar odgovori, 
neka sutra dođem opet. Svu 
noć sanjao sam o svoti 5000 
dolara, a kaci sam u jutro išao 
k njegovoj tvornici, tresla me 
je groznina od uzbuđenja. Mi- 
slio- sam već, da bi i tisuću do- 
lara bila vrlo velika svota. 
Tvorničar me dočeka hladno i 
mirno, kao da se radi o ne- 
znatnoj stvari: 

»Nudimo vam 40,000 dolara. 
Ako vam to nije dosta, a vi no- 
site svoju spravu dalje.« 

Činilo mi se, da sam lud. Sva 
mi se soba okretala pred očima: 
jedva sam nekako potpisao već 
pripravljeni ugovor. Onda mi 
tvorničar dade ček za banku i 
ja se odjednom nađem na uli- 
ci. Sad su me stale mučiti stra- 
šne sumnje. Mislio sam naime, 
da je ček patvoren i da me je 
tvorničar jednostavno prevario. 

Stoprv kad mi je banka pot- 
puno isplatila 40.000 dolara, 
počeo sam pomalo vjerovati u 
svoju sreću.« 


Naslovna slika: 

JSadbislcup Koadfutor 
2>r mojzijc Stepinac na 
ri/eci Jordanu u Palestini 

Foto Dr Josip Andrić 


SELJAK PRED BOGOM 

Spjevao Stjepan Hrastovec 

Umorne je ruke prinosio na molitvu seljak pred žrtvenikom 
i raskajano se tužio na svoje grijehe teške . . . 

Smiluj mu se, Bože, jer njegova vjera duboka 
dovela ga je ovamo k Tebi, iz daleka, pješke. 

Njegovi su krvavi tabani jutros osjetili svaku oštricu na putu, 
a krijepio ga je miris jutarnjih žita, 
blagoslovljenih od Tvoje moćne ruke. 

Smiluj mu se, Bože, radi njegova neograničenog pouzdanja, 
radi njegova izmorenog tijela, radi muke. 

Najveća je ljubav prema Tebi u ovih priprostih seljaka: 
u svetišta Tvoja hodočaste oni po suncu i kiši — 
po svakom vremenu ... 

Smiluj mu se, Bože, zbog zemlje, koju si mu dao u baštinu, 
a on ju je očistio od korova, da dade život sjemenu. 

Izvorni roman „Obitelji" 


BILJEŽNICA 

ROMAN IZ SUVREMENOG ŽIVO 

Konačno su došla ta poznanstva. S njima prva 
iskrena zagrijanost, prvo treperenje nježnog 
djevojačkog srca . . . 


Početkom mjeseca listopada susrela je Mar- 
cela. Sada je već studeni pri kraju. Još je uvi- 
jek magla. Još je isti život. 

»Šta je s tobom, ti si zamišljena?« pitala ju 
je mati s brigom u očima.' 

»Ništa,« reče Buga. »Budi bez brige, mama.« 

To je pitanje mati postavljala već češće pu- 
ta i danas pri povratku s posla. Zazvonilo je 
podne. Bugi se učini, kao da bat zvona udara 
u njezino srce. Neko ganuće ovlada joj dušom, 
sjeta joj se zaiskri u krupnim crnim očima. 

»Mati, ništa mi nije,« rekla je gutajući riječi, 
a zatim otrčala u sobu, klonula na divan kao 
pokošena i briznula u plač. 

Zapravo Buga nije znala, radi čega te suze. 
Tek kad je odbacila nakvašeni rupčić, počela 
je da ispituje pravi uzrok. I nije ga našla. — 
Tako plače čovjek nakon neke radosti kao i po- 
slije tuge. Jave se suze i onda, kada ti je naj- 
bolje i kada nemaš uzroka da ih lijes. Suze te 
zagonetne utješiteljice na putu ljudskoga ži- 
vota! 

Buga je otrla oči, nasmjehnula se i smirena 
pošla objedu. Pogled joj je pao na kalendar i 
ona se zvonko nasmijala. Pala joj je u glavu 
jedna misao. Kalendar joj je saopćio: 26. stu- 
denoga — sveti Ivan. 

Pomisao na imendan novinara Ivana Diva za- 
titrala je u njoj kao leptir. Djetinjski raznije- 
žena, kupila je u cvjetarnici kitu bijelih ruža 
i poslala ih na njegovu adresu. 

»Nisam li zgriješila?« pomisli u taj čas i dođe 
joj pred oči sve ostalo. »Zgriješila sam, da,« 
reče. Pogne glavu i stavi ruku na srce. »A imam 
samo ovo srce. Jedno jedino. Ah!« 

'Buga je zapala posljednjih dana u čudan po- 
ložaj. Odlučna je borba vladala u njoj. Našla 
se pred dva puta. I nije znala, kojim će poći. 
No ipak . . . 

Odmah nakon Marcelova odlaska osjetila je 
veliku prazninu. Prkošljiva i ponosna, ojađena 
njegovom hladnoćom — koja je barem bila 
originalna, iskrena i svejedno joj se svidjela — 
ona je osjećala u sebi golemu tugu. Taj je ra- 
stanak bolom odjeknuo u njoj. Nježnosti, da, 
više je nježnosti ona htjela: a Marcel je s le- 
denim mirom na usnama otišao kao najobičniji 
prolaznik. Otišao je bez riječi. Nije joj rekao, 
kada će se povratiti; ništa nije rekao i samo 
mu je u očima nazrela komadić njegove nutri- 
ne. Po njima je zaključila, da osjeća tugu, koju 
ne će da iskaže riječima. 

Marcel je bio drugačiji nego mnogi drugi. 
Ona ga je ljubila zbog te njegove hladnoće; 


S KOCKAMA 

A “ NAPISAO IVO BALENTOVIĆ (Nastavak) 

zbog te jednostavnosti u riječima. Ona je lju- 
bila njegov zanos za selo, seljački život, običa- 
je i pjesme. Po cijele joj je sate -pričao zaža- 
renim očima uz žive pokrete desnice o kućica- 
ma u nizini, o oranicama, na kojima se talasa 
pšenica; o travnicima, gdje mirišu jagode i 
zriču zrikavci u tihe tajanstvene sumrake. On 
je bio sin toga sela, njegovo je djetinjstvo bilo 
šum pjesama i miris cvijeća, prodalmuto topli- 
nom široke seljačke duše. A ona — siromašno 
radničko dijete, odrasla je u gradu, gdje je 
proživjela djetinjstvo oskudno i mračno, dje- 
tinjstvo, koje se tako jedva nazvati može . . . 

Njegov je odlazak prouzrokovao i preokret 
u njoj: on, je neukorijenien, prolaznički neizra- 
zit zbog kratkoće vremena — postepeno u njoj 
blijeđio, iščezavao. 

Pa je došlo do zbliženja s Divom. Bez jasne 
orjentacije o konačnom obliku svojih htijenja, 
ona se na njega brzo priviknula i priklonila mu 
se. Po njegovim kretnjama, po pogledima i ri- 
ječima ona je zaključila, da mu se sviđa. Osje- 
tila je jasno i duboko, da je taj slučajni susret 
mnogo doprinio izbljeđivanju Marcelove slike. 
Pa kad joj je Div neke večeri saopćio, da je sve 
priznao njemu — Marcelu, i u zanosu, gleda- 
jući je sretnu, nasmijanu i zarumenjenu privi- 
nuo na rastanku nježno na grudi, njoj je bilo 
jasno, da se nalazi na vratima jednog novog 
života. I sreća je zatreperila u njoj; trepetljivo 
ganuće zbog ovog odličnog sklada njihovih 
duša , . . 

Uveče je Buga srela Diva. On joj je zahvalio 
na ružama i saopćio joj, da će večeras poći na 
predstavu Hamleta. Ispratio ju je komad puta 
— išla je upravo k baki — a na jednom za- 
okretu oboje protrnuše. Pored 1 njih prošao je 
Martin. Bijesnim, strahovito oštrim pogledom 
on ih je oboje upravo prostrijelio. 

»Reci mi,« zapitao ju je Div, »da li te napa- 
stuje taj čovjek? A onda — mogla bi mi reći, 
odakle se vas dvoje poznajete?« 

Kao oblačak na nebesku modrinu tako je pa- 
lo ovo pitanje. 

Buga mu je ispričala, da se poznaje s Marti- 
nom iz plesne škole. Kasnije ju je susretao i on 
je pokušavao da je nagovori, ali ga je ona re- 
dovito — odbila. Slao joj je zatim i ljubavna 
pisma, pa i čokoladu ... A jesenas došao je 
pred nju prvi put pijan, drzak i s prijetnjama. 

Bili su na raskršću. Div je bio zamišljen. 
Osjećao je još divlji pogled tog mladića. Pla- 
šile su ga njegove zakrvavljene oči. 

»Da te još ispratim?« 

»Nemoj. Trebaš ići na večeru. Moraš još u 
kazalište . . .« 

»A Martin?« 

»Pusti ga. Ja se ne bojim.« ' ; 


Proizvodnja na veliko — siguran izbor! 
Jesenja sadnja — siguran uspjeh! 

Cijepljenu vinovu lozu i voćke kao i sve ostale lozne 
i voćne proizvode u najboljim vrstama i kvaliteti bez 
konkurencije mogu se nabaviti uz umjerene 
cijene kod davno poznate firme, čije poslove vode 

sami vlasnici kao stručne osobe 

,,V E L E R A S A O N I C 1“ 

JANKO ŠARU, PetrovaracBin (Srijem) 

llustrovani cjeninici besplatno! — Po kontrol. vlasti 
rasadnici pronađeni prosti od „SAN JOSE“ uši. 


Brižno se i toplo zagledao u njeno nasmije- 
šeno lice. Još jednom je zapitao: 

»A Martin?« 

Ona se glasno nasmijala, odbrzala naprijed 
i samo mu domahnula rukom. Div je tupo zu- 
rio za njom. Čeznutljivo je motrio, kako 

odmiče. 

■»Moja mala mačkica,« pomislio je i posljednji 
put obuhvatio njenu već tristo koračaja udalje- 
nu figuru. »Moja mala mačkice!« — šaptao je 
poluglasno, odbrzao u stan, a na stolu ga je iz- 
nenadila tek prispjela brzojavka: 

»Dolazim večeras. Marcel.« 

Div je problijedio; papir mu je ispao iz ruke 
i odlepršao na pod. 

»Zašto? Šta to znači?« zavapio je. 

Sat je otkucao sedam puta. 

* 

Marcel se cinički nasmijao. Odmah pri ulasku 
u grad. Nasmijao se grohotom i jedan ga je 
prolaznik začuđeno pogledao. 


»Čemu taj smijeh?« pitao se sam. »Zašto mi 
je istrčao iz grla. Hahaha!« 

Bilo je hladno veče. Podigao je ovratnik i 
zapalio cigaretu. Posegnuo je za novčarkom i 
prebrojao ostatak: stodvadesetpet dinara. 

»Dosta je!« reče i uđe u prazan taksi. 

Kola pođoše i doskora stadoše pred kavanom 
»Zdravlje«. 

»Zdravo, Zagrebe!« reče kroz smijeh, plati 
taksija i uđe u kavanu. 

Činilo- mu se, kao da je ovdje već mjesec 
dana. Sve poznato. Isto. Život na selu bio mu 
je sada dalek i pričinjao mu se kao san. 

Zapalio je novu cigaretu, opet se bezrazlož- 
no smijao i zavirio u večernje izdanje novina. 

»Pijuckajući čaj s rumom osluškivao je raz- 
govor. 

Prvi glas: 

»I ti studentski nemiri u Kairu imaju jedno 
posebno značenje . . .« 

Drugi glas: 

»Konačno bi taj abesinski car mogao imati i 
sreću . . .« 

Uz srkanje čaja vratio se natrag u netom 
minule dane. Da. Cinizam je ovladao njime. 
Bugino pismo, zatim jedna tamna slutnja, pa 
konačno vijesti od Diva, sve ga je i:o ispunilo 
ogorčenjem. Tupost ga e zahvatila. Nije više 
bilo u njemu one revolucionarnosti: iščezla je 
iz njega svaka osvetnička želja. 

Pobjegao je iz sela. 

(Svršit će se.) 


KRALJ OTROVNIH PLINOVA 


Kralj otrovnih plinova jesi — iperit. Prvi put 
ga je priredio godine 1822 Despretz Taj iperit 
nije bio kemički čist i zaudarao je odvratno. Po- 
malo su ljudi na taj otrovni plin zaboravili, jer 
tada još nijesu mislili na to, kako bi svoje ne- 
prijatelje trovali u masi. Ali iza četrdeset godina 
počeli su opet pokusi te su kemičari A. Niemann 
i F. Guthrie upozorili na opasna svojstva ove 
tvari. Iperit, koji su izradila ova dvojica također 
nije bio čist. Kemički čisti iperit izradio je tek 
g. 1886 njemački kemičar V. Meyer. 

Kao ratno sredstvo predložili su iperit godine 
1915. u Francuskoj, a god. 1916. u Engleskoj. 
Prijedlozi' u nijednoj od tih država nijesu bili 
praktično riješeni, pa su zato i Francuska i Bri- 
tanija neugodno bile iznenađene, kad ih je nje- 
mačka vojska godine 19-7. okadila iperitom u 
bojevima oko Ypresa i to dne 12. i 13 lipnja. 
Tako je iperit po tom gradu dobio svoje ime. 
Učinak iperita bio je strahovit, jer su Britanci za 
nekoliko sati izgubili više od dvadeset tisuća voj- 
nika. Sreća bješe još za britsku vojsku, da su 
Nijemci upotrijebili iperit malo prerano, naime 
prije nego su sebi osigurali dosta zaliha toga 
smrtonosnoga plina. 


Brzoj ponovnoj upotrebi iperita smetao je ne- 
dostatak toga plina i način produkcije, koji je 
ograničavao mnoštvo proizvodnje. No zato se ne 
bi moglo reći, da je produkcija iperita za rata 
bila malena. Na prvom mjestu u stvaranju toga 
plina bila je Njemačka, koja je do kraja rata 
proizvela po prilici 5000 tona iperita; ali na kra- 
ju rata proizvodila je na mjesec gotovo po ti- 
suću tona. Francuska, koja ga je tvornički po- 
čela proizvoditi tek g. 1918. izradila ga je 2000 
tona, s mjesečnom produkcijom od kojih 5‘K) 
tona. 

Najveću produkciju iperita dosegle su Sjedi- 
njene Države Sjeverne Amerike, koje su pod 
kraj rata imale nekoliko poduzeća, koja su na 
dan mogle izraditi 200 tona iperita. Tako je nji- 
hova produkcija bila po prilici deset puta veća 
od njemačke. Njemačka radi nestašice sirovina 
i radi zamršenog procesa izrade nije mogla svoju 
proizvodnju povećati. 

U budućem ratu potrošnja će iperita biti još 
veća, jer će se možda osim u borbi vojske upo- 
trebljavati i protiv gradova u zaleđu fronte. 

Novela 

Profesor Berti spusti nervozno ručicu preki- 
dača struje. Svaki šum zamuknu. Nepomičan i 
zabrinuta lica promatrao je asistent Zani svoga 
učitelja, koji se šetao po operacionoj dvorani 
užurbanim korakom. Profesor prekine šetnju te 
stane dugo promatrati jedan elekrični stroj, koji 
je ležao na mramornoj ploči. 

»Nemojte misliti, Zani, da sam zabrinut,« reče 
profesor. »Ja sam siguran, sasvim siguran u svoj 
stroj. Pokus, koji sam izvršio poslije podne u 
bolnici, ne znači ništa. Neuspjeh je morao doći. 
Uostalom, ja sam preko volje pokušao operaciju 
na onom mrtvacu, koji je jutros umro ... Ja 
tvrdim, da sam pronašao način da uskrsnem 
mrtvaca, ako su mu organi zdravi te ako je umro 
od nasilne smrti. Ja, doduše, ne pravim čudesa 
i ne mogu povratiti život onome, koji je umro 
prije dulje vremena.« 

»Imao sam čast, da vam pomognem u vašem 
radu, učitelju, i mogu vam reći, da se potpuno 
slažem s vama. Ono, što ste pokušali danas po- 
slije podne, bilo je nemoguće... Strpite se. 
Uskoro, možda već sutra naći ćete u bolnici 
kakvog podesnog mrtvaca . . .« 

»Ali, dragi moj Zani, ja bih htio da ovdje u 
ovom laboratoriju, u kojem sam toliko radio i 
u kojemu imam sve do tančina pripremljeno, iz- 
vršim taj pokus . . . Kako je to strašno. Biti tako 
blizu cilju, a opet čekati, čekati . . .« 

Zani otvori usta da progovori, ali zašuti. Iz- 
nenadno zaprepaštenje poremeti pogled mladog 
asistenta. Profesor Berti naglo se okrenu i poče 
mirno da promatra lice, koje je bez šuma ušlo 
i stalo pred njega. To je bio neki prljavi prosjak. 
Sa maskom na licu. Došljak je naperio svoj re- 
volver, a njegov hrapavi glas prekine tišinu ope- 
racione dvorane: 

»Gore ruke!« 

Profesor Berti uto opazi, da je došljak lije- 
vom rukom stisnuo bakrenu šipku, koja je str- 
šila pokraj stola. Ha, tako! Poslušao je došljaka 
i počeo da diže ruke, no usput je pomaknuo ru- 
čicu, kojom se otvara struja . . . Bez ijednog uz- 
daha došljak se sruši na zemlju kao klada. 

»Lijepa smrt!« reče profesor prekinuvši struju. 
Dugo je promatrao tijelo te radosno protrlja 
ruke i naredi asistentu: 

»Zani, brzo svucite ovog čovjeka i položite 
ga na operacioni stol.« 

»Što namjeravate, učitelju?« 

»Hoću da iskoristim ovaj leš za svoj pokus.« 

»Ali ovaj čovjek nije mrtav.« 

»Doista, još nije umro.« 

Zani problijedi i ustukne: 

»Što kažete?« 

»Kažem, da kloroformirate ovog čovjeka do 
potpunog onesvješćenja. Kad budemo utvrdili, 
da srce više ne radi, t. j. da je umro, onda ću 
na njemu iskušati svoju zamisao, koja će ovoga 
puta sigurno uspjeti... Požurite!« 


Napisao Klaud Orval 

Asistent nije mogao da napravi nijedan po- 
kret. 

»Učitelju, vi to ne smijete učiniti!« izusti asi- 
stent. »To je umorstvo. Može se naime dogoditi, 
da ne uspijete!« 

»Da ne uspijem? Koješta! Pomislile samo, ako 
uspijem, onda ću spasiti hiljade života!« 

Okrene se i počne da pažljivo pripravlja svoje 
aparate. 

»Požurite se, Zani, i nemojte drhtati. Ja sve 
preuzimam na sebe. Nisam mislio, da ste toliko 
osjetljivi . . .« 

Zani se pribere i izvrši profesorovo naređenje. 
Pod jakim svijetlom projektora tijelo se došlja- 
ka pruži po stolu. 'Lice njegovo iščezne pod 
anestezičkom maskom, a miris kloroforma poče 
da se širi po dvorani. 

»Je li gotovo?« upita Berti, koji je završio 
svoje priprave. 

»Jest, učitelju,« odgovori asistent. »Srce je 
prestalo da radi.« 

»Počnimo dakle!« 

« 

Profesor se nagne. Nožić se zasja i zarinu u 
kožu mrtvaca. Dinamo zabruja i zelenkasto svi- 
jetlo zatitra u operacionoj dvorani. Berti je ra- 
širenih očiiu slušao buđenje srca. Prolazili su 
beskrajni časovi. Zani duboko uzdahne. Profeso- 
rovo se lice izobliči i problijedi. Na koncu se 
uspravi, a sa čela su mu se cijedile debele kaplje 
znoja. 

»Nikakva znaka života! Srce je nepomično . . . 
Pobijeđen sam. Sad je čitav moj rad i moj život 
propao!« 

Zani se primakne bliže, a profesor naredi: 

»Stavite sve na svoje mjesto. Tijelo ćemo uklo- 
niti . . .« 

Zatim se spusti na stolicu, lice baci među ruke 
i tako stade .nepomičan. Odjednom Zani poviče 
od iznenađenja. 

»Šta je?« upita Berti i polako podigne glavu. 

»Pogledajte, učitelju! Brkovi su nalijepljeni 
i umjetnički napravljeni. Lice je namazano bo- 
jom i praškom. Što to znači?« 

Profesor se nagne nad mrtvo tijelo i strašan 
krik zaori iz njegova grla. 

»Pino, Pino!« zapomogne profesor i baci se 
na mrtvo tijelo. »To je moj sin!« 

Zani u mrtvacu prepozna lice profesorova sina 
Pina. Iz prsluka, koji je visio na stolici, izvadi 
jedno pismo, na kojemu je pisalo: 

»Gospođa de Basel umoljava gospodina Pina 
Berti, da je počasti svojim prisustvom na maski- 
ranom plesu, koji će ona davati u svojim salo- 
nima dne 28. rujna . . .« 

Smrvljen od straha Zani je rekonstruirao stra- 
šnu dramu: Mladić, namazan i maskiran, pri- 
vukao se u očev laboratorij smiješeći se u sebi 
pred pomišlju, kako će izvesti dobru šalu. Među- 
tim je na njega vrebala strašna smrt ... P. 


NOĆNI POSJET 

U SPO M E N E N A N E Z A B O R A V N O C 

NAD PRERANIM GROBOM DRA MARIJA MATULIĆA, GL 



HVARSKI BISKUP MIHO PUŠ'Ć GOVORI NAD ODROM 

DRA MARIJA MATULIĆA 
na sprovodu 19. rujna 



DIREKTOR „HRVATSKE STRAŽE" PR JANKO ŠIMRAK 
đrž; oprosni govor u ime katoličkog dnevnika, kojemu je dr Matulić 

sav život posvetio 



dr Josip andrić, glavni urednik „obitelju 

govori nad lijesom dra Matulića u ime njegovih staleških drugova 

r 1 ■ * : ‘ _ -i «' 9 ‘ J J 

novinara 


I. 


Kad sam se nakon dvogodišnjeg 
boravka u Pragu opet vratio u jesen 
g. 1916. na sveučilište u Zagreb, na- 
vržavalo je Hrvatsko kat. akad. dru- 
štvo »Domagoj«, kojemu sam od prvih 
dana svojih sveučilišnih nauka, t. j. 
od jeseni g. 1913. bio član, desetu go- 
dišnjicu svog opstanka. Premda je 
već treću godinu bjesnio svjetski rat, 
našlo se ipak nas 25 domagojaca u 
Zagrebu. Rad je »Domagoja« kao i 


drugih hrvatskih društava bio 


Oil 



DR MARI 
kod svog rada u ure« 


vlasti obustavljen, ali to nas nije ni 
malo smetalo, da se ipak svaki dan 
nađemo u tadašnjim domagojskim 
prostorijama na ‘Pejačevićevu trgu te 
da obnavljamo uspomene na lijepe 
naše predratne dane, na drugove po 
ratištima i na neizvjesnu budućnost, 
kojoj hrlimo ususret. 

Jednodušna nam je želja bila, da 
deseta godišnjica našeg »Domagoja« 
ne prođe, a da je bilo kako ne proslavimo, i naumi- 
smo prirediti tihu proslavu u zajednici s našim seni- 
orima, pa s tim u vezi i potajno obnoviti društveni 
život, U tom se nismo strašili zapreka ni opasnosti, jer 
je ljubav prema hrvatskim i katoličkim idealima, koji 
su naše mlade duše vezale uz »Domagoj«, bila veća 
nego strah od okrutnog , ratnog apsolutizma, koji je 
ugušivao svaku slobodu. 

I jedne večeri — bilo je to 10. studenoga 1916. — 


sabrasmo se zaista u posebnim prostorijama svratišta 
»K janje tu« u Nikolićevoj ulici na desetgodišnju ju- 
bilarnu proslavu »Domagoja« u obliku prijateljske 
večere. Bilo nas je tu na broju između trideset do če- 
trdeset što domagojaca što seniora i njihovih obitelji. 
Tu smo odmah održali i formulnu semestralnu skup- 
štinu »Domagoja«, na kojoj kod izbora novog pred- 
sjednika zapade mene ta čast, a da se tome nisam ni 
nadao. Prihvatio sam se predsjedničke' dužnosti s ve- 
likom ljubavlju i odlukom, da makar u malom obliku 
posve obnovim predratni domagojski život i rad. To 
mi je prilično i uspjelo uz pomoć seniora Petra Ro- 
gulje, koji je bio duša našeg tadanjeg domagojskog 
života. U šest mjeseci moga domagojskog predsjed- 
nikovanja održali smo 28 raznih sastanaka i sjednica, 
na kojima su se pretresala najraznovrsnija javna i 
društvena pitanja. () svemu tome opreza radi nismo 
mogli voditi nikakvih zapisnika, ali sam ipak za sebe 
pravio bilješke o svakom pojedinom sastanku, te ih 
imam do danas sačuvane kao dragu uspomenu iz jed- 
nog neobično lijepog razdoblja svog đačkog života. 

Već na listiću tih bilježaka sa prvog domagojskog 
sastanka, koji je bio 14. studenoga (dakle baš na dan 
bi. Nikole Tavelića), nalazim među nazočnima zapi- 
sano i ime »brucoša« Marija Matulića, filozofa, s ozna- 
kom, da stanuje u Mesiiičkoj ulici 57. 1. Na prvom 
sastanku oživljene narodno-obrambene sekcije, koju 
je prije rata onako idealno vodio Kamilo Firinger, 
zabilježio sam, da se Marijo Matulić prihvaća zadaće 

specijalnog referenta o Društvu sv. 
Ćirila i Metoda za Istru. Tako je tihi 
taj novajlija među nama domagojci- 
ma prvi put ušao u naš rad. Isprva 
povučen i šutljiv samo je pozorno 
pratio, što su drugi govorili Tek po- 
slije sastanka upuštao se u razgovor 
o onom, što je čuo. No i tu smo brzo 
opazili, da on, o svemu razmišlja dub- 
lje nego drugi te stvara i vlastite su- 
dove. 

»(Promatraš li ti kada brucoša Ma- 
tulića?« upita me jednog dana Ro- 
gulja. »Iz toga će u katoličkom po- 
kretu nešto biti . . .« 

Na prvom domagojskim duhovnim 
vježbama, koje nam je od 16. do 19. 
ožujka 1917. u zagrebačkom franje- 
vačkom samostanu održao o. dr Teo- 
fil Harapin, profesor iz Varaždina, 
sudjelovao je i Marijo Matulić. A po- 
slije tih duhovnih vježbi radilo se o 
još življem domagojskom radu, te je 
zaključeno, da se obnovi i izdavanje nekadanjeg pred- 
ratnog »Đačkog Vjesnika«, koji bi nesamo katoličkim 
srednjoškolcima davao domagojskog poleta, nego bi 
i našoj mladoj katoličkoj inteligenciji dao list sa sa- 
držajem o aktuelnih javnim pitanjima. 

Dogovor o tom održali smo kod Rogulje u nje- 
govu uredu u prostorijama odjeljenja za ratnu siro- 
čad kod hrvatske vlade na Markovu trgu. 

»Dakle s , Đačkim Vjesnikom’ počet ćemo odmah. 
Ti ćeš, Matuliću, biti urednik,« reče Rogulja glasom, 
koji je odavao, da je stvar dobro promislio. 

Tako je Marijo Matulić prvi put preuzeo jednu 
funkcijuu katoličkom javnom životu od kojega se 
više do smrti nije dijelio. 

Nekoliko dana iza toga — 5. svibnja 1917. — odr- 
žana je semestralna skupština »Domagoja«. Kako je 
moja predsjednička perioda isticala, trebalo mi je 
naći nasljednika. Odluka je pala na Marija Matulića, 
u kojem je »Domagoj« prvi put dobio predsjednika 
iz redova brucoša. 

Po običaju »Domagoja« novom sam predsjedniku 
predao društvo s ovim riječima: 

»Predajem ti, druže Matuliću,« progovorio sam no- 
vom predsjedniku, a svi su domagojci stojeći pratili 
moje riječi, »čast i službu, koju sam evo ja pola go- 
dine u našem dragom društvu vršio. Predajem ti je 
onako, kako sam je i sam primio, izvršivši jedan dio 
domagojske obnove u ovim teškim danima, od kojih 
ni domagojski život i rad nije ostao pošteđen. Primi 
tu svoju novu dužnost s onakvom ljubavlju, s kakvom 
ti je predajemo, i nosi je s onakvom požrtvovnošću i 
ustrajnošću, kakva se od domagojskoga vođe traži. 
Vodi nas kroz svoje razdoblje domagojskog pred- 
sjednikovanja, a mi ti svi obećajemo, da ćemo te sli- 
jediti s onom vjernošću i ljubavlju, koju nam diktira- 
ju naši hrvatski katolički ideali i koja je uvijek bila 
odlika sviju pravili domagojaca . . .« 1 

(Svršit će se.) ■’ 

RUPA U PADOBRANU 


Moj pokušaj sa rekordnim skokom iz zrako- 
plova bio je daleko preuzetmji nego sam i mi- 
slio. 

Sa pilotom sam se digao skoro do 4.000 me- 
tara. Taj zrakoplov nije ni mogao u veću visi- 
nu. On mi dade znak, da skačem. Odmah skočih 
sa svoga sjedala i bez razmišljanja bacih se u 
dubinu. 

Kao kamen prosjekoh nekoliko stotina me- 
tara zrakom, a .onda povukoh prsten, kojim se 
padobran otvara. No on se nije otvorio odmah, 
nego istom nakon 500 do 800 metara i to s ne- 
kim naglim trzajem. 

Šum, koji sam kod toga čuo, učinio mi se po- 
sve čudnovat; čuo sam naime kao oštro fijuka- 
nje vjetra i kad sam pogledao iznad sebe, spazili 
uzred padobrana veliku rupu ... To je značilo, 


da ću i dalje padati sa brzinom, koja bi kod su- 
dara sa zemljom značila za mene groznu i si- 
gurnu smrt. 

Kad sam zatim pogledao dolje, uvidio sam, 
da mi je jedini spas u tome, da padobran neka- 
ko upravim na stabla, koja su stajala postran- 
ce od puta, kojim sam padao. 

Morao sam svakako nastojati, da nekako pa- 
dobran onamo uperim. Nije to bilo lako, ali sam 
konačno teškom mukom natežući užeta pado- 
brana s jedne strane postigao, da me vjetar za- 
nio prema drveću. 

Uz lagani lom skrhao se padobran na krošnju 
jednoga drveta i ostao tamo obješen. Život mi 
je bio spašen!! Samo nešto laganijih ozlijeda po- 
nio sam za spomen na taj odvažni pothvat. 

M. Elliessen — Đ. Babić. 


ČOVJEČJI GLAS 


Po mnijenju profesoru Delaunaya stari žitelji 
Evrope imali su visoke glasove, bili su tenori. 
Od onda je glas postupno padao i današnji mu- 
škarci evropski većinom su baritoniste. Rečeni 
učenjak misli, da rasa ima velikoga upliva na 
grlo. Tako je glas u Crnaca mnogo viši nego u 
evropskih naroda. No to može biti i do podneblja, 
hrane i duševnih svojstava. 

Osim toga i glas pojedinca pokazuje tenden- 
ciju da u starosti postane dublji. Ljudi nježnije 
kože imaju viši glas nego ljudi zagasitije boje. 
Pri tom su tenoriste većinom vitka stasa, a oni 
drugi više zdepasti. Tenoristima savjetuje rečeni 
profesor, da se čuvaju žestokih pića, dok za ba- 
siste veli, da mogu prilično podnijeti piće bez 
štete za svoj organ. 


I apsolutna visina ima velik utjecaj na glas. To 
se najbolje vidi kod američkih starosjedilaca, 
koji žive u Andama na 3 — 4000 metara apsolutne 
visine. Ondje muškarac ima posve ženski glas, a 
glas žene sličan je djetinjem glasiću i u pjevanju 
postane kriještav i neugodan. 

I kraj, u kojem čovjek živi, utječe mnogo na 
glas. Tako su južnjaci većinom tenoriste, a sje- 
vernjaci basiste. Ove podatke potkrepljuje De- 
lahnay statistič kim podacima iz Opere pariške, 
na kojoj djeluju najglasovitiji pjevači iz svih 
dijelova svijeta. Osobito dubokim basovima odli- 
kuju se Rusi, koji za Južne Slovene kažu, da ne- 
maju lijepih glasova za pjevanje. — Doista vrlo 
zanimljive stvari, koje se međutim ne smiju 
uzeti kao apsolutne. 


RAZNE ZANIMLJIVOSTI 


SVEUČILIŠTE U BOLOGNI osnovano je go- 
dine 1188. Prije su mislili, da je sveučilište bo- 
lonjsko starije, te da je osnovano godine 1119, 
kad se s ostalim fakultetima spojila pravnička 
akademija, koju je zaveo Teodozije II. godine 
425. po Isusu. 

OD PTICA najveću starost doživi orao i ga- 
vran. Gavran zna biti po sto i više godina star. 
Palčić (carić, krvavi zalogaj) živi poprijeko tri 
godine. Papige, guske i gemovi živu po šez- 
deset, paun. 25, golubi i žeravi (ždralovi) po 20, 
gnjeteo (fazan) 15, crvendać 12, a drozđ naj- 
više 10 godina. 

U SVETOJ MARIJI u Hullu (Engleska) ima 
spomen-ploča na grobu gospođe Jane Dela- 
moth iz godine 1761. 'Natpis je pisan stenograf - 
skim znacima. 


2000 KG LIŠĆA ruže stoliste, koja se goji u 
Kazanliku u Bugarskoj, daje 1 kg ružina ulja. 

NAJVEĆE ZVONO nalazi se u Moskvi, teško 
200.000 kg. Kad su ga podigli na zvonik, palo 
je dolje, pak se otkrhnulo. Kroz otvor ulazi se 
u to zvono, koje je bilo uređeno kao kapela. To 
zvono zove se Carokoiokol. — Drugo jedno 
zvono u Moskvi teško je 125.000 kg. - U Oha- 
ki u Japanu ima zvono Šotoku, visoko 24 sto- 
pe, a debelo stopu i 7 palac. Teško je 114 tona. 

KOD TRI ČETVRTINE LJUDI desna je ruka 
po prilici za dva centimetra duža od lijeve. 

NIT PAUČINE pauka krstaša tako je tanka, 
da treba složiti 90 niti, da dobijemo nit debelu 
kao obični svileni konac. 

ČISTA OCTENA KISELINA smrzava se već 
kod 17 stupnjeva topline. 

OTOK ROD 


Otok Rod je nekada bio poluotok Male Azi- 
je. Podzemne sile Sredozemnoga mora su ga 
odlomile od Male Azije i učinile otokom, koji 
je veći i od najvećega otoka u Jadranskom 
moru. 

Rod je pun vina, a stanovnika imacle malo. 
Na jugu mu je divna luka Lindos, a na sjeveru 
je prema kopnu od starine poznata luka glavno- 
ga grada Roda. 

Zidine Roda strogo prate i oponašaju obalnu 
crtu. Njihovu neprekidnu plohu kite ovdje on- 
dje golema vrata, nad kojima su kule. Iza njih 
su nekada stajali čudnovati branioci, a sada je 
sve pusto. 

Nekada su ovdje bili na straži protiv Turaka 
vitezovi reda Ivanovaca. Kolijevka im je bio Je- 
rusalem za križarskih ratova. Pred Turcima uz- 
makoše najprije na primorje u Akon i kasnije 
na otok Cipar nedaleko Svete Zemlje, ali ih mu- 
slimanska sila potisnu još dalje na Rod, gdje se 
održaše dvije stotine godina. Kada turski sultan 
Sulejman II. osvoji god. 1522. i otok Rod, po- 
vukoše se Ivanovci na otok Maltu, koji bijaše 
njihova posljednja stanica (Malteški red). 

U Palestini su među križarima nastala pogla- 
vito tri reda vitezova, a to su Templari ili Bož- 
jaci, Ivanovci i Njemački viteški red. Dok su u 
ovome bili isključivo Nijemci, pretezahu među 
Božjacima Francuzi, a kod Ivanovaca bijaše vite- 
zova iz sviju kršćanskih naroda evropskih, ali 
najviše Engleza i Talijana. Svima je isprva bila 
zadaća njegovati bolesnike, a kasnije se pod pri- 
tiskom nepovoljnih prilika pretvoriše u borce i 
ratnike protiv nevjernika, naročito Turaka. 

Dvije stotine godina stajahu Ivanovci na bra- 
niku onih zidina oko grada Roda. Sami su ih po- 
digli i dugo branili. Navale su bile vrlo česte, a 
obrane uvijek sretne — sve do god. 1522. Za vri- 
jeme mira su braća vitezovi živjeli za rad i mo- 
litvu, a kad bi god bio dan znak, da se približu- 
je neprijateljsko brodovlje, svaki bi se član re- 
da s oružjem u ruci našao na svom mjestu, da 
obrani sebe i cjelinu. U radu i molitvi nije uzi- 
man nikakav obzir na njihovu narodnost, ali sa- 
da bi u vrijeme pogibelji nastao novi red među 
njima: grad i otok su branili u skupinama po 
narodnosti. Kod jednih su vrata stražarili Engle- 
zi, kod dugih Talijani, ovdje su pod zapovjed- 
ništvom svoga zemljaka vršili službu Španjolci, 
a ondje Nijemci sa svojim poglavarom, a tamo 
dalje je opet obrana bila povjerena nekome 
Francuzu s njegovim sunarodnjacima. Na svima 
je sada za vrijeme borbe crveni kaput s jedno- 
stavnim križem mjesto redovničke crne mantije 
s dvostrukim križem. Svaka narodnost je poseb- 
na četa, od kojih svaka brani po jedna vrata, a 
sve brane grad složno i junački. 

Ivanovci su sav grad uresili čvrstim građevi- 
nama ukusne renesanse. Njihove su palače zbog 
strateških razloga niske, ali na pročelju prijat- 
no iskićene poput dvoraca u Evropi. One stoje 
jedna pored druge ispunjujući čitave ulice, a ni- 


Napisao Nikola Zic 

jednoj ne fali u dvorištu velika cisterna, da pu- 
čanstvu za obrane ne ponestane najpotrebnije — 
voda. Među palačama su podignute mnoge 
crkve, prave katedrale, okružene tvrđavama, sve 
u najljepšem skladu, tako da je cijelo naselje li- 
jepo i skromno, čvrsto i otporno kao živi odraz 
samostanskoga življenja s punom sviješću pogi- 
belji, koja prijeti svaki čas. 

Glavna je ulica Strada dei Cavalieri. Tu nas 
grb na svakoj palači po križu i maču sjeća re- 
dovnika i bojovnika. Na dnu Viteške ulice stoji 
gostinjac Ivanovaca, radi kojega je vrijedno 
skrenuti parobrodom na ovaj otok. Niske zidine 
silne debljine brane zgradu, usred koje je veliko 
dvorište s hodnicima na sve strane i prekrasan 
vrt, pun mirisavog cvijeća, kakvo uspijeva samo 
u ovoj divnoj klimi, ali su vitezovi u dokolici 
nježno iskoristili i svaki drugi kutić za gojenje 
različitoga cvijeća. Samo su ovdje pod zrakama 
mediteranskoga sunca geranije izrasle kao stab- 
la s prekrasnim lišćem, a bujno je i može biti 
bujno također najosjetljivije cvijeće samo pod 
utjecajem ovoga morskog zraka. Gostinjac oda- 
je u svakoj pojedinosti bitnost svoga dvojakog 
života: vojnu i mir. 

Izvan vojničkog naselja Ivanovaca, punog ze- 
lenila i mirisa, eto nas odmah u Orientu današ- 
njega vremena: bazari, Židovi, Grci i Turci u svoj 
šarolikosti, kao svuda po otočju i kopnu ovoga 
dijela svijeta. Dok je ondje vojničko spleteno 
s lirskim, a sve u skladu kao davni isječak sre- 
dovječne Evrope na dalekom otoku Azije, ovdje 
nema nijedne crte, koja bi odvajala od ambijen- 
ta i značila neku osobitost. 

Danas pripada otok Rod s čitavim Dodekane- 
zon i Talijanima, koji su ga prije svjetskoga rata 
za vrijeme vojne s Turcima u Tripolisu osvojili 
i zadržali. Odonda se i gradu Rodu kao glav- 
nomu gradu talijanskog Dodekaneza pomalo mi- 
jenja lice. Pored turske četvrti nastaje moderna 
talijanska naseobina s lijepim dućanima i luksuz- 
nim hotelom, a dakako i s kupalištem, na koje- 
mu su uz obalu poredane slamnate kolibice, kao 
da su ih učinili afrički Crnci. 

I tako se Rod udaljuje Aziji i približuje Evro- 
pi, ali još će dugo ostati na njemu najugodniji 
onaj pečat, koji mu davno udariše Ivanovci za 
vrijeme svoga dvjestagodišnjega vladanja. 





OD MONCHENA DO BEČA 


Ostavljamo Munchen puni dojmova, no i 
umorni od gledanja, ali još više od sedamdnev- 
nog trčanja po gradu. 

Passau , 

Došli smo ovamo preko Landshuta i Plattlin- 
ge i našli prenoćište na tavanu prenapučene, no 
inače vrlo prikladne herberge. - 

Passau je danas važno pogranično mjesto, dok 
je nekad bio poznat i kao kulturni centar. Sada 
taj brojčano neznatni grad brižno čuva uspo- 
menu na prošla vremena. 

! No mi Zagrepčani morali bismo svima stran- 
cima, koji posjete nasu Savu, zatajiti taj grad, 
jer nas nađmašuje u jednom našem raritetu. 
Passau — poznat kao njemački najljepše polo- 
ženi grad na trim rijekama (Inn, Dunav i 1 Iz) 
— ima kupalište u lizi, koja je još zamazanija 
od Save. 

Ovdje smo prvi i zadnji puta razgledavali grad 
sa profesionalnim vodičem. Poslije autobusne 
vožnje do muzeja počela je njegova ciceronska 
služba. Oprostili bismo mu, da nas je pokušao 
radi svojeg mjesnog rodoljublja prevariti za ne- 
koliko desetljeća, ali onakvo razbacivanje sa sto- 
ljećima premašuje svaki patriotizam. Vrijedile 
su mu tek neke anegdote sa starog biskupskog 
grada. No sve smo ono mogli vidjeti i bez vodiča, 
pa smo se zato brzo odvojili od grupe i oprostili 
od njega plativši mu taksu. Pazio je na čitavu 
grupu, kao kvočka na piliće, da ne bi tko ostao 
bez njegovih automatski izgovorenih i krivo na- 
učenih lekcija, no još točnije, da ga ne bi tko 
prikratio za niegov honorar. 

* 

Kod prelaza granica mislio sam na Batušićeva 
»Gospodina Carinika«. Taj se pokazao na cijelom 
putu (osim naravno na zadnjoj postaji) kao vrlo 
ljubazan gospodin. Uvidio sam, da bogatoj Ba- 
tušićevoj studiji o tim ljudima, koji se susreću 
prvi kod ulaska, a posljednji kod ostavljanja 
jedne države, još nešto nedostaje. Upoznali smo 
to zahvaljujući našim naprtnjačama, kad su nam 
kao studentima lijepili svoje markice na prtljagu 
i sami susretljivo mjesto nas govorili, da nemamo 
ništa za carinjenje. . 

U vlaku, kod napuštanja granice, otvaramo 
konzervu, što smo je platili njemačkim i austrij- 
skim novcem, a od koje smo izgubili ključe. In- 
ternacionalni putnici prate s interesom naše ra- 
spoloženje i dobar apetit kod ručka. Pomalo 
stavljaju primjedbe, a mi im odvraćamo. Oso- 

Svatko ne može ići u kupalište, 

ali 

svatko može žrtvovati 100*— dinara (20—25 ve- 
likih boca) i mjesec dana piti, mjesto druge vode 

samo našu čuvenu 

RADENSKU 

onu sa crvenim srcima! 


Napisao Mladen Bošnjak 

bitu pažnju posvećuju nam neki Eglezi. čudim! 
se, da se voze u trećem razredu kraj njihove va- 
lute; no kad ulazi kondukter, konstatira se, da 
su zabunom zabasali ovamo. Zabuniti se, pa doći 
u treći mjesto u prvi razred, zaista mogu samo 
Englezi! Obrnuti slučaj bio bi mi razumljiv i 
ne bi bio nikakav njihov specijalitet. 

Linz. 

Ovamo stigosmo od Passau-a preko Welsa. 

Kraj sveg toga, što se Linz naglo razvija i 
razmjerno najviše izgrađuje od svih gradova, 
što smo ih upoznali, ipak za dulji boravak ima 
premalo zanimljivosti. Boravili smo ovdje šest 
dana, da steknemo popust na austrijskim željez- 
nicama. Bilo je to dovoljno za odmor, te smo 
bili ponovo spremni, da krenemo za burnim 
senzacijama, koje pruža jedan velegrad Upoznali 
smo taj grad skladatelja Antona Brucknera i nje- 
govu zaista lijepu bližu okolicu. Mirovanje nas 
je već počelo umarati. U herbergi bili smo na- 
kon drugog dana najstariji stanovnici, te smo 
dnevno dobivali nove sustanare. Obično su do- 
lazili predveče, a jutrom bi nastavljali put na 
dvokolici. Tako su se mijenjali i iznenađivali nas 
došljaci iz raznih krajeva, dok smo dolazili 
Svaki je pričao nešta nova i zanimljiva iz svoje 
domovine. Sve su to bili zdravi ljudi, puni po- 
leta za svoje ideale, a koje su i objašnjavali sa 
mladenačkim žarom. Mi smo tako primali sve 
upute i vijesti, kao da smo u agenciji; no još 
bolje, nego po plaćenim teklićima. 

* 

Razgledali smo već sve znamenitosti u gradu. 
Za kupan e u Dunavu više nije vrijeme, jer je 
postalo kišovito. Temeljito smo upoznali Post- 
iingberg, to poznato izletište i zavjetovalište 
kraj Linza, sa svim njegovim znamenitostima. 
Divili se odatle prekrasnoj panorami sa tog 
razmjerno niskog brijega od 527 metara. Razo- 
čarali se u krasnu izgledu jabuka i krušaka, koje 
rastu slobodno uz cestu, a gorka su okusa. Sa- 
znali smo kasnije, da se upotrebljavaju jedino 
za hranjenje svinja. (Poslije nismo vjerovali ni 
jednom stablu u Austriji, da ima plod hranljiv 
za ljude) . . . Sve u svemu, bilo nam je dosta 
Linza. 

* 

Do Ybbsa. 

Polazimo dalje i namjeravamo preći komadić 
puta automobilom. Doznali smo za taj način 
putovanja od nekog pridošlice u herbergi, koji 

je tako — zaustavljajući automobile — prešao 
čitavu Austriju, Švicarsku i Italiju. (Siromah! 
K nama se sprema doći na godinu i misli, da je 
sa našim cestama i automobilima jednako kao 
i vani.) 

Iskorišćujemo našu željezničku kartu do Am- 
stettena, no pošto ovdje nema prenoćišta, brzo 
razgledavamo mjesto i spremamo se dalje. 
Karte za nastavak vožnje vrijede nam tek su- 
trašnjim danom, pa zato polazimo* pješke, a 
ako uspije — automobilom. Cilj nam je Ybbs 
na Dunavu, jer ima prenoćište i nije daleko od 
željezničke stanice. 

I tako mi — sa željezničkim kartama u džepu 
— polazimo pješke ravno četom i vučemo naše 
teške naprtnjače. Sunce nam neprestano šija za 
leđima; a mi — već sasma uznojeni — kušamo 
metodu onog gosta herberge, koji putuje samo 
autom. Zaustavljamo automobile, da ih zamo- 
limo, neka nas povedu sa sobom. No većina ih 
se ni ne osvrće, gdjekoji mahne rukom na po- 
zdrav (barem to!) — ali svi odjure dalje. Već 
smo sasma utučeni, jer čitav put iznosi preko* 20 
kilometara, a sprema se i oluja. Još više smo 
potišteni, kad saznajemo, da ovdje automobili 
osobito ne vole uzimati putnike sa ceste. To 
vrijedi tek poslije onog misterioznog ubijstva 
poslanikove kćerke neke južnoameričke države. 
Pretpostavlja se, da je ona uzela sa sobom nekog 
putnika, te da ju je taj kasnije umorio. Od tada 
motorna vozila ne uzimaju putnike, da ih straga 
ne ubiju. Još kako tako, uzet će jednog muškar- 
ca ili jednog sa damom, ali gotovo nikada dva. 
Mi smo nažalost bili taj najteži slučaj — dakle 
nikakvi izgledi. O, Bože! Kad sam čitao u no- 
vinama o onom strašnom umorstvu, nisam ni u 

snu pomislio, da ću osjetiti posljedice toga. 

* 

Kod nekog prelaza željezničke pruge, bile su 
brklje spuštene i mi smo uspjeli ipak nagovoriti 
holandeske putnike u autu, koji je čekao slobo- 
dan prolaz, da nas uzmu sa sobom. Sporazumjeli 
smo se nekako (i s pomoću prstiju), da ćemo sta- 
jati na stepenicama, svaki sa jednog kraja, i 
držati se rukama, jer su kola bila prenatrpana 
prtljagom. Bila je to jurnjava od nekoliko mi- 
nuta, no za to vrijeme su nam se ruke gotovo 
odrvenile. Glavno je ipak, da smo prevalili naj- 
veći dio puta. 

* 


Dolazi nam prvi čovjek ususret i tražimo na nje- 
mačkom informacije, no on nam odgovara po 
našem. Bio je to Hrvat iz Tomislav-Grada, koji 
se potuca svijetom sa čitavom »trgovinom na 
trbuhu.« Radosno se pozdravljamo i međusobno 
ispitujemo sa ovim našim bistrim i sposobnim 
čovjekom, koga su nepredviđene nevolje rodne 
grude odagnale u tuđinu. Posao ide kako-tako, 
on se snalazi i vjeruje, no najviše ga sokoli, 
kad čuje toplu hrvatsku riječ. Nije bio četiri 
mjeseca kod kuće i sada je osnažen, a i mi isto 
tako. Rastajemo' se sa tugom na samotnoj cesti u 
tuđini, nošeni mišlju na ispaćenu nam domovinu. 
Iz daljine domahujemo si još za prvi i možda 
posljednji: »Zbogom...« 


To je selo počastio Ferdinand, Karlo i even- 
tualno još koji Habsburgovac, da su se rodili u 
ovdašnjem dvorcu! 

Gledam zalaz sunca sa prozora našeg novog 
stana. Ispod prozora dolje teče Dunav i šumi 
podmuklim tajanstvenim šumom. Vrijeme pro- 
lazi i spušta se suton. Svijetlo od signalnih obal- 
nih laterna odrazuje se na titravoj površini vode. 
Navlači se magla i sve određeno zadobiva meke 
prozirne obrise. Crte vrhunaca u daljini postaju 
sve bljeđe i bljeđe, dok se potpuno ne izgube. 
Ostaje žubor vode stalno se ponavljajući i gubeći 
u daljini poput refraine tužne pjesme. To Dunav 
nosi staru priču uz obale svoje, pa čak i do moje 
domaje. 

Beogradski šlep pun kukuruza smjestio se 
ispod naših prozora. Na njemu je namješten neki 
pravoslavac iz naših krajeva. On putu i e svijetom 
poput kovčega, ništa ne videći, jer se ljuti na 
sve Švabe i Švabice, što ne govore srpski, pa zato 
nikad ne odlazi od svog šlepa. Kod ovog susreta 
mi se i nehotice nametala usporedba sa onim na- 
šim Bosancem. 

% 

Ujutro su me probudile sestre kapitolijskih 
gusaka. Vozio ih je sa sobom brodar sa šlepa, 
skupa sa ženom i djecom. No te podravske guske 
bile su u sretnijem položaju od njihova gospo- 
dara, jer im je gakanje sasma jednako pjesmi 
švapskih gusaka. 

No ja sam im bio zahvalan za gledanje odraza 
zore na jutarnjoj magli nad Dunavom. 

* 


Veselo brbljamo hrvatski, jer smo uvjereni, 
da nas stranci manje razumiju, nego mi njih. 


Melk , 

Željeznica nas vodi dalje i naglo se približu- 

jemo Wienu. 



Najveća domaća fototrgovina 

GRIESBACH I KNAUS 

ZAGREB, JURIŠIĆEVA UL. 1 

izdala je najnoviji veliki, bogato ilustro- 
vani cjenik od 200 stranica. Zatražite ga. 

Kod narudžbe pozovite se na ovaj oglas 


Iza vlaka gledamo ponosnu 
baroknu građevinu benedik- 
tanskog samostana nad Du- 
navom. Još kojih 80 km i 
opet smo u jednom od evrop- 
skih centara. Dok clak polazi, 
mi pjevamo ariju zbora tur- 
skih plemića iz prvog čina 
»Zrinjskog«: 

»Na Beč, na Beč , , .« 

Kućni savjeti 

Tamanimo muhe! Ljeti ih ima ja- 
ko mnogo. Puna ih je skoro svaka 
prostorija; smočnice, sobe, a osobito 
kuhinje i staje. Zimi se nalazi malo 
koja u životu. Ljeti ih ubijamo i ni- 
štimo na razne načine, ali i zimi — 
naiđemo li na koju — treba činiti to 
isto. Mi vrlo dobro znademo, kako 
su nam muhe dosadne i vrlo nepri- 
jatne; ali valja znati i to, kako su 
one opasne po naše zdravlje i naš ži- 
vot Muhe naime padaju na razne 
predmete te tako prljaju svoje noži- 
ce. Tim one prenose razne bolesti. 
Iskustvom je dokazano, da su muhe 
zaražene klicama tih bacila. Zato je 
nesamo neprijatno, nego i opasno 
dozvoljavati muhama, da nam oblije- 
ću oko lica ili očiju ili usta. Muhe 
sjedaju na svaku nečist u kući i na 
polju. One sišu slinu plućobolne Če- 
ljadi, padaju na đubrište, ulaze u za- 
hode, padaju na rane raznih životi- 
nja te na svojim nožicama odnose 
gnoj. Zatim dolaze na mlijeko i tu 
operu svoje noge; te se na taj način 
otresu bacila, koje su sakupile na ra- 
nama ili đubrištima. Katkada to uči- 
ne i na ljudskim ranama, pa tako 
otruju čovječju krv. Zato tamanimo 
muhe što više i sada i zimi. Valja 
znati, da svaka muha, koja prezimi, 
ostavlja iza sebe brojno potomstvo. 


Tjedni kalendar dobre domaćice 

Rlmokat. 
kalendar | 

Listopad — Oktobar 

Nedjelja 

O b j e d: Juha od zelen ja. Pečena 
patka, salata od krumpira, celera i 
endivija. Torta sa grožđem. 

3 

Večera: Pirjano zelenje. Hladno 

Terezija 

pečenje sa kiselim krastavcima. 
Voće. 

Ponedjeljak 

4 

Objed: Juha od telećih jetra. Kr- 
pice sa kupusom. 

Večera: Kajgana sa zelenom pa- 

Franjo As. 

prikom. I 

Utorak 

5 

Objed: Juha od gljiva. Gulaš iz 
raznog mesa, salata. Kuhano voće. 

Večera: Naduvak od krupice. 

Placid 

Kompot. 

Srijeda 

Objed: Juha od rajčice. Pirjana 
teleća jetra sa žgancima na štajerski 
način. Grožđe. 

6 

V eč e r a: Mahune začinjene masla- 

Bruno 

cem i mrvicama. Pašteta od telećih 
jetra. 

Četvrtak 

Objed: Jul a od kruha. Punjene 

7 

jurgete i prženi krumpir. Savijača od 
grožđa. 

Justina 

Večera: Teleći moždani. Savijača 
od podne. 

Petak 

O b j e d: Juha od vrhnja. Pirjano 

s 

zelje sa okrugljicama od krumpira. 
Voće. 

Brigita 

Večera: Riža sa rajčicom, pečena 
jaja. 

Subota 

9 

Objed: Juha sa sagom. Govedina, 
varivo od krastavaca. Palačinke sa 
sirom. 

Večer a: Pečeni krumpir sa ma- 

Dionizij 

slacem. Voće. 


Dobar tek 

Gulaš iz raznog mesa. Nareži na 
posve male kocke 20 dkg govedine i 
20 dkg svinjetine. U šerpu metni 5 
dkg masti, četiri glavice luka samlje- 
venog na stroju, soli, paprike, žlicu 
octa, te toliko vode da sve bude po- 
kriveno. Kuhaj pol kg krumpira, 
oguli ga, zdrobi, posoli dodaj kima, 
pomiješaj sve zajedno sa mesom, pir- 
jaj još par minuta, a zatim metni na 
ugrijanu zdjelu. 

Jednostavni poferni. Razmuti u pol 
litre mlijeka jedno jaje i posoli. Na- 
reži dugoljasti hljeb) kruha ili Četiri 
žemlje, te nareske složi na zdjelu i 
prelij priređenim mlijekom, te ih peci 
u vreloj masti. 

Pir] ana teleća jetra. Sa pol kg te- 
lećih jetra skini kožicu i nadjeni ili 
slaninom , Šerpu obloži tanko nare- 
zanom slaninom, metni na to jetra, 
posoli i pobiberi, nalij nekoliko žli- 
ca vode i pirjaj pokriveno 1 sat. Je- 
tra izvadi na ugrijanu zdjelu i nareži 
Slaninu povadi, u sok nalij malo crve- 
nog vina, prokuhaj i prelij na jetra. 
Pirjana se jetra mogu i samljeti na 
stroju zajedno sa slaninom te jesti 
namazana na kruhu. 

Kajgana sa zelenom paprikom, Na- 
reži usko zelenu papriku, preprži je 
na maslacu. Kad postane prozirna, 
dodaj narezane kobasice, a zatim 
protučena posoljena jaja te prepeći. 

Varivo od krastavaca. Načini zapr- 
žak iz 6 dkg maslaca i 5 dkg brašna, 
te zalij mlijekom, da bude gusto po- 
put umaka. Međutim oguM pol kg kra- 
stavaca, nareži na male kocke i met- 
ni u priređeni umak, posoli te kuhaj 
polagano po sata. Dodaj vrhnja, žli- 
čicu nasjeckanog kopra i ako hoćeš 
crvene paprike. Sve zajedno još jed- 
nom prokuhaj. 

Torta sa grožđem. Miješaj osminu 
litre vrhnja, osminu litre mlijeka, de- 
vet dkg mlakog maslaca i dva cijela 
jaja. U zdjelu prosij 20 dkg finog bra- 
šna, jedan omot praška za pečenje i 
19 dkg sitnog šećera, to miješaj i 
pomalo lijevaj u to priređenu smje- 
su i dodaj još 12 dkg samljevenih ba- 
dema. 'Peci u obliku za tortu, otpri- 
like 60 minuta. Pečeno hladi, prereži, 
namaži u sredini i odozgo r tučenim 
slatkim vrhnjem ili marmeladom, a 
odozgo poslaži bobice od grožđa. 

Žgand na štajerski način. Metni u 
šerpu pol litre grubog bijelog brašna, 
posoli te ga na štednjaku miješaj 
dok ne požuti, a zatim zalij sa pol 
litre vrele vode, te ostavi nekoliko 
minuta, a onda vilicom rastrgaj. Pre- 
lij vrelom masti ili pomiješaj sa sa- 
mljevenim ugrijanim čvarcima, te 
metni još deset minuta u pečenjaru. 

Prženi goveđi bubrezi Sa bubrega 
odstrani loj, kožicu i izreži sredinu, 
te ih nareži na posve tanke listiće, 
metni na sito i prelij vrelom vodom, 
te ostavi da se ocijede. U Šerpi ugrij 
nešto maslaca, požuti na njem za 
žličicu nasjeckanog luka, dodaj malo 
nasjeckanog češnjaka i peršina te na- 
rezane bubrege, koje naglo na jakoj 

katoli- 
čka 
tvrtka 
glazbala 
u državi 

vatri preprži, a zatim posoli, pobibe- 
ri, dodaj malo smrvljenog mažurana, 
žličicu octa, malo crnog vina, te pro- 
kuhaj. Razdijeli na ugrijane tanjure. 

S. A. 

Zdravlje 

Crveni luk kao lijek. Sok od crve- 
noga luka izvrsno je sredstvo pro- 
ti žuljevima i bradavicama. U tu svr- 
hu metne se crveni luk 3 do 4 sata 
u dobar ocat, tada se izvadi, prereže 
po polovici i oljušti i onda se pri- 
veže na žulj ili bradavicu. Ovo treba 
opetovati nekoliko dana. a tada žulj 
ili bradavica sasvim omekša i može 
se lako prstom odlupiti. — Crveni je 
luk izvrsno sredstvo proti opadanju 
vlasi. U tu svrhu treba glavu neko- 
liko puta istrti dobro izrezanim crve- 
nim lukom. Tim će se kosa učvrstiti 
i na golim mjestima opet će kosa po- 
narasti. Istočni narodi i danas natiru 
glavu sokom crvenog luka, da im vla- 
si ne otpadaju. — Sok od crvenog 
luka dobar je proti uboda pčele i 
drugih zareznika. Ako se odmah po- 
slije uboda natare dotično mjesto so- 
kom crvenog luka, nestane svrbeža 
i ne oteče. 


POKUĆSTVO 

S. D. OPAČIĆ i sinovi 
ZAGREB, ILICA 128 

4 , 

DOMAĆICE 

Kupujte staklenu, porculan- 
sku i vatrostalnu (feuerfest) 
robu u domaćoj staklani 

R. FAS AR I O 
Ilica 5 ZAGREB Ilica 5 


Knjižara i papirnica 

ST. KUGLI 

ZAGREB, ILICA 30 

Sve školske knjige I potre- 
pštine 

Zatražite naše besplatne cjenike 

' ' 



Čarobno vjenčanje 

NAPISAO GABRIEL DE LAUTREC - PREVEO K. MOSKATELO — ILUSTRIRAO R. DE LA NEZ1ERE 


VELIKO SLAVLJE U KRALJEVU DVORU 

Kralj i kraljica su bili izgubili svaku nadu, da 
će doći onaj, koji će izbaviti Kraljenu iz zača- 
rana dvorca. U ono vrijeme, o kojem ova priča 
govori, ljudi su živjeli dulje nego oanas. Do- 
bra vila im je bila prorekla, da će njihova kći 
biti izbavi jena nakon sto godina, pa su se mo- 
gli nadati, da će njihove uši još čuti njen veseli 
smijeh, ali duga žalost za njom posve ih satrla. 



r 

NA PUTU SE POJAVI KOČIJA . 


'Druga je opet neprilika bila, sto su živući 
toliko dugo posve bili pomiješali vrijeme, jer 
nije biio kalendara kao danas. Kralj je misleći 
na dan, kad će ugledati opet svoju kćerku, 
držao da je taj dan posve blizu, dok je naprotiv 
kraljica govorila, da još do tada ima punih pe- 
deset godina. Nije ona nikada znala računicu, 
a tko bi ju tako to mogao i naučiti? Uostalom 
govorila je uvijek, da ima 50 godina manje, pa 
je po njenom računu to bilo ispravno. 

leđnoga dana bio je kraljičin imendan. Iako 
već u odmakloj dobi, kralj i kraljica su imali 
toliko posla pripremajući za goste, da su na za- 
čaranu kraljevnu posve zaboravili. Toga su da- 
na po običaju priredili veliki ručak. Punih osam 
dana trajale su pripreme u dvorcu, sobe su se 
krasile što je moguće bilo ljepše. U kuhinji je 
pod ogromnim kotlom gorjela velika vatra. 
Oko vatre bila je zaposlena cijela vojska ku- 
harevih pomoćnika. Kako je kraljica bila izvrs- 
na domaćica, sama je sve nadzirala. Svaki čas 
bi dolazila, da baci oko na pripreme za ručak. 
Pritom bi u svaki lonac umočila malo kruha, a 
sve pod izlikom da kuša umaku. Kad bi ona 
prolazila, kuhari bi se poredali s velikim žlica- 
ma za miješanje juhe, držeći ih kao koplja. 

Već od rana jutra počeli su stizati uzvanici. 
Prva je došla vila Cvjetana, koja se vrlo rano 
digla, jer je njezina dužnost, da ujutro budi 
cvijeće. Za njom ' su išla manje važna lica, go- 


spoda i lenici, koji su se natjecali, da se što bo- 
lje udvore svojim vladarima. Najednom se začu 
strašna buka i fijuk bičeva. Na putu se pojavi 
kočija okružena velikim oblakom guste prašine. 
Ta kočija bila je sva pozlaćena te bogato, ali 
neukusno urešena: kao da podsjeća na kakvoga 
gospodara skorojevića. Kako su se konji pri- 
bližavali, usporavali su hod, a kočija dostojan- 
stveno okruži u počast oko dvorca, te stiže do 
pred pločnik, na kojemu se nalazio kralj i kra- 
ljica. Vratar otvori vrata i vidjelo se, gdje na- 
duto silazi jedan mali gospodin. Na sebi je imao 
crveni plašt sa širokim zlatnim gajtanima. Bio 
je to knez Karaba. 'On proslijedi prema kraljici 
klanjajući se do tri puta. Mora da se njegov 
učitelj lijepog vladanja vrlo namučio, dok ga 

je to naučio. 

Za njim su stigli čarobnjaci Sjekira, Ugar, 
Kuštro i Modrobrad. Ovaj posljednji je molio 
kraljicu, da ispriča njegovu ženu, koja nije mo- 
gla doći, jer ju je on ubio baš večer prije. Kra- 
ljica je bila dobra srca, t.e ga je radi toga ve- 
oma "prekorila. On je bezobrazno odgovorio, 
da je to učinio za to, da ima mir u kući. Ipak je 
njegova drskost prošla skoro nezapažena u vrevi 
kod primanja. 

(Nastavit će se-) 



MODROBRAD SE RAZGOVARA S KRALJICOM 

Pustolovni roman u slikama 


ZLATNI OTOK 

24. NAPISAO R. L. STEVENSON — ILUSTRIRAO STJEPAN PETREŠEVIĆ 



Dok je Jirrt kormanio, 
prišulja mu se posve ti- 
ho Hanđs s nožem u ru- 
ci — da ga ubije. No 
Jim je kroz Čitavo vrije- 
me bio na oprezu. 


Kad mu je Hands do- 
šao posve blizu, Jim se 
izmakne na stranu, a to- 
čak kormila udari na- 
padača snažnim zamahom 
u prsa i sruši ga. 


No Hands se doskora 
podigne i stane loviti 
Jima po palubi . . . Jim 
nije mogao upotrijebiti 
pištolje, jer mu je barut 
bio vlažan . . 

4 


Jim je bio očajan . . . 
No u to lađa naleti na 
p ličinu i nagne se. I Jim 
i Hands ljosnuše i otko- 
irljaše se po palubi sve 
do mrtvog mornara . . . 



IVE A L 

SVE SE OPETUJE. Neva- 
ljali Tomica bio je istjeran iz 
škole. Da se nekako opravda 
pred ocem, reče mu: »Sjećaš li 
se, tatice — a ti si to više puta 
pričao — da su te jednom istje- 
rali iz škole«. 

.»Sjećam se«, odgovori otac. 

Na to će sin: »Eto, zar nije 
čudo, kako se sve ponavlja na 
ovom svijetu«. 

ČUDAN ZAHTJEV. Glas 
na telefonu: »Molim, da li 
je tamo gradska zalagaonica?« 

Činovnik: »Jest, gospodi- 
ne! Vi želite?« 

Glas na telefonu: »Ne 

bi li mi, molim, htjeli reći, koli- 
ko je sati?« 


Činovnik: »Dozvolite, go- 
spođine, ali to ipak nije moja 
dužnost!« 

Glas na telefonu: »Ka- 
ko ne, kad je moja ura kod vas 

O | rv 7pTl Q ss 

PUTNIK. »Kako to, vi ste bili 
u Parizu, a niste posjetili grob 
neznanog junaka?« 

»A, moj gospodine, to nije 
ništa. Prošle godine sam bio u 
Napulju, pa nisam umro.« 

ČUDNO TUMAČENJE. Sin: 
»Oče, bi li mi znao kazati razli- 
ku između optimiste i pesi- 
miste?« 

Otac: »Hm! Kako da ti to 
protumačim? , , . Zamisli si ko- 
mad švajcarskog sira; optimista 


vidi na njem samo sir, a pesi- 
mista samo luknje.« 

KORISNA ZAMISAO. Jedna 
se mlada žena po prviput oštro 
posvadila sa svojim mužem. 
Ubrzo se zatim s njim izmirila. 
Kao spomen tog događaja oboje 
zajednički posadiše jednu voćku 
u svom vrtu. To je pripovjedala 
žena svojoj majci. 

Majka joj pak reče: »Da sam 
ja to svaki puta činila, kad sam 
se svadila s tvojim ocem, mi bi- 
smo danas imali veliki voćnjak.« 

JEŽ U VRTU Mala kćerka ne- 
kog vrtlara spazila je prviput 
u vrtu ježa. 

»Tata,« poviče sva uzbuđena, 
»hodi brzo da vidiš, kako bježi 
kaktus po našem -vrtu.« 


OOBRIJAN SLAVI IMENDAN 



Za našega dragog 
čiku Dobrijana 
ni u kalendaru 
nema imendana! 



Odlučio ipak 
da ga slavi juče: 
toči rujno vince, 
k ustima ga vuče. 



Napio se čika, 
da ne može bolje, 
pa cilja u bačvu 
iz svoje pištolje. 



Umoran je bio, 
zaklopio oči, 
a iz bačve vino 
po zemlji se toči . . . 


Ilustrovani tjednik „Obitelj 0 izlazi svake nedjelje . Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed 
Rukopisi se ne vraćaju, „ Obitelj “ izdaje Konzorcij Kuća Dobre Štampe. Za izdavača i uredništvo odgovara Dr Josip Andrić , glavni urednik „Obitelji" 
Zagreb, Trerkova J. Adresa uredništva i uprave „Obitelji": Zagreb , Trg Kralja Tomislava 21. Telefon 54-17 . Ček. rač. post. šted. br* 33.536 

. Obitelj * se tiska u Tiskari Narodnih Novina u Zagrebu. Za tiskaru odgovara V. Kirin, Dežetićeva ul. 2. 

Sf//ca desno; 

SPROVOD UČITE- 
LJA PETRA 
BRKIĆA 
U PITOMAČI 
Petar Brkić bio je 
odličan katolik i 
Hrvat te je uz veli- 
ko sudjelovanje na- 
roda iz Pitomače i 
okolice otpraćen 
na vječno počiva- 

VESELI PPIZOR S ĐAČKOGA KRIŽARSKOG TEČAJA 
U VRBICI KOD ZATONA (DUBROVNIK) 

Tečaju je prisustvovao lijep brnj đaka-križara, a posjetili 

su ga i tri bisk‘upa 

Slika desno; S BLAGOSLOVA VODOVODA U KRUŠEVU 
(DALMACIJA) NA JURJEVO 0. G. Lijevo kraj raspela je 
fra Ante Pavlov, koji se oko tog vodovoda mnogo brinuo 

